KINNITATUD

RMK riigihangete osakonna

juhataja käskkirjaga 1-47.2809/1.

## 1. Hanke nimetus ja viitenumber

* 1. Hanke nimetus: Halla teede ehitamine ja rekonstrueerimine
  2. Viitenumber: 263238
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Haava - Perametsa tee (0,175 km), Haava - Rauba tee (0,9 km), Halla tee (1,42 km), Tõlija – Katlapera tee (1,35 km) ja Holsta vahtkonna tee (1,245 km) ning Jahimeeste tee (0,29 km), Tsorona metsavahi tee (0,095 km) ja Viirapalo tee (0,052 km), mis asuvad Võru maakonnas, Võru vallas, Halla, Hinsa, Holsta, Kündja, Paloveere ja Vana-Saaluse külas, rekonstrueerimis- ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Maatervendus OÜ** poolt koostatud „Halla teede ehitus-rekonstrueerimisprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 2000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Halla teede ehitamine ja rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Haava - Perametsa tee (0,175 km), Haava - Rauba tee (0,9 km), Halla tee (1,42 km), Tõlija – Katlapera tee (1,35 km) ja Holsta vahtkonna tee (1,245 km) ning Jahimeeste tee (0,29 km), Tsorona metsavahi tee (0,095 km) ja Viirapalo tee (0,052 km) asuvad Võru maakonnas, Võru vallas, Halla, Hinsa, Holsta, Kündja, Paloveere ja Vana-Saaluse külas katastriüksusel 87401:001:0078; 87401:002:0156; 87401:003:0250; 87401:003:0260; 87401:003:0280; 87401:005:0580; 87401:005:0590; 87401:001:0287; 87401:002:1370; 87401:003:0890; 87401:004:0980; 87401:005:0088; 91701:001:0273.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta.

Edasi tuleb teostada kändude juurimine ja freesimine (5,27 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant.

Halla teedega seotud truupe on 27 tk, ehitatavaid 17tk, rekonstrueeritavaid 9tk ja üks truup likvideeritakse. Plasttruubid rajatakse läbimõõduga Ø40-60 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal on vähemalt 50 cm.

Truupidele Ø-40 ja Ø-50 sm on ette nähtud ehitada otsakutele kindlustised mattotsakutena MAO ja Ø-60sm truupidele kivikindlustus otsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Truupidele, mis jäävad sõidutee või teerajatiste alla, on ette nähtud tähispostide paigaldamine (2 tk truubi kohta). Tähispostid paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35 m kaugusele ja sõidutee servast vähemalt 0,75 m kaugusele.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Haava-Perametsa tee** rekonstrueeritav 175 m lõik algab ristumisest Vana-Saaluse - Haava teega ja lõpeb ristumisel rekonstrueeritava Haava - Rauba teega. Olemasoleva sõiduosa keskmine laius 4,0 meetrit. Tee on rahuldavas seisundis kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,1m kõrgem. Tee paikkonna tüüp tee otstest kuiv. Tee keskosa asetseb sügaval turbapinnasel kuhu on veetud kruusmaterjali peale, mis madaldub kogu aeg märjas olekus. Keskosa (80m) kandevõime vajab tugevdamist geokomposiidiga. Vana-Saaluse teelt mahasõidukoht on välja ehitatud ja ei vaja rekonstrueerimist. Rekonstrueeritav tee viia sujuvalt kokku olemasoleva mahasõidukohaga.

**Haava - Rauba tee** rekonstrueeritav 900 m lõik algab Haava-Perametsa teelt ja lõpeb kvartalite VS112 ja VS105 piiril rajatava tagasipööramisekohga. Olemasoleva sõiduosa keskmine laius 4,0 meetrit. Tee on rahuldavas seisundis künklik kruuskatendiga tee. Katendi paksus ulatus kuni 10-15 cm. Olemasoleva teemulle maapinnast keskmiselt 0,15m kõrgem. Ette on nähtud kõrgemate küngaste madalamaks lükkamine ja pinnase teisaldamine küngaste vahelistesse lohkudesse. Tee paikkonna tüüp kuiv. Tee aluspinnase elastsusmoodul 50MPa. Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada.

**Halla tee** rekonstrueeritav 1420 m lõik algab Rõuge - Vastseliina riigimaanteelt ja lõpeb ristumisega rekonstrueeritava Tõlija - Katlapera teega kvartalis VS090. Olemasoleva sõiduosa keskmine laius 4,0 meetrit. Tee on rahuldavas seisundis reljeefne kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,1-0,3m kõrgem. Ette on nähtud kõrgemate küngaste madalamaks lükkamine ja pinnase teisaldamine küngaste vahelistesse lohkudesse. Süvendites paiknevat tee mullet tuleb lõiguti laiendada. Tee paikkonna tüüp kuiv. Tee aluspinnase elastsusmoodul 50MPa.

Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada.

**Tõlija - Katlapera tee** rekonstrueeritav 1350 m lõik algab Rõuge - Vastseliina riigimaanteelt ja lõpeb ristumisega rekonstrueeritava Halla teega kvartalis VS090. Olemasoleva sõiduosa keskmine laius 4,0 meetrit. Tee on rahuldavas seisundis reljeefne kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,1-0,2m kõrgem. Ette on nähtud kõrgemate küngaste madalamaks lükkamine ja pinnase teisaldamine küngaste vahelistesse lohkudesse. Süvendites paiknevat tee mullet tuleb lõiguti laiendada. Tee paikkonna tüüp kuiv. Tee aluspinnase elastsusmoodul 50MPa.

Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada.

**Jahimeeste tee** ehitatav 290m lõik algab Rõuge - Vastseliina riigimaanteelt ja ja lõpeb kvartalite VS074, VS079, VS084 JA VS085 ristis rajatava T -kujulise tagasipööramisekohga. Tee asetseb liivapinnastes.

Olemasoleva trassi laius 4meetrit. Tee paikkonna tüüp kuiv. Tee aluspinnase elastsusmoodul 50MPa. Pinnavee äralõikamiseks vajalik tee vasakule poole uute teenõvade kaeve. Uute teenõvad kaevatav mineraalmulle paigutatakse tee muldesse ja tihendatakse.

**Holsta vahtkonna tee** rekonstrueeritav 1245 m lõik algab Tallinn - Tartu - Võru - Luhamaaa riigimaanteelt lõpeb silmus kujulise tagasipööramise kohaga kvartalite VS071 ja VS072 piiril. Olemasoleva sõiduosa keskmine laius 3,5-4 meetrit. Tee on rahuldavas seisundis reljeefne kruuskatendiga tee. Katendi paksus ulatus kuni 15 cm. Olemasoleva teemulle maapinnast keskmiselt 0,1-0,2m kõrgem. Ette on nähtud kõrgemate küngaste madalamaks lükkamine ja pinnase teisaldamine küngaste vahelistesse lohkudesse. Süvendites paiknevat tee mullet tuleb lõiguti laiendada. Tee asetseb liivapinnastes. Tee paikkonna tüüp kuiv. Tee aluspinnase elastsusmoodul 50MPa. Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada.

**Tsorona metsavahi tee** ehitatav 50m lõik algab Hinsa - Vana-Saaluse riigimaanteelt ja lõpeb rajatava L-kujulise tagasipööramisekohga. Tee asetseb liivakates pinnastes, mille peal toorhuumus 20-30cm. Tee paikkonna tüüp kuiv. Tee aluspinnase elastsusmoodul 40MPa. Pinnavee äralõikamiseks vajalik lõiguti uute teenõvade kaeve. Uute teenõvad kaevatav mineraalmulle paigutatakse tee mulde laiendusse, mis tuleb tihendada. Tee algusesse ehitatakse Transpordiameti nõuetele vastav ristumiskoht ja kohe peale seda L-kujuline tagasipööramise koht.

**Viirapalo tee** ehitatav 30m lõik algab Vana-Saaluse - Kõo riigimaanteelt ja lõpeb silmus kujulise tagasipööramisekohaga. Tee asetseb liivakates pinnastes, mille peal toorhuumus 20-30cm. Tee paikkonna tüüp kuiv. Tee aluspinnase elastsusmoodul 50MPa. Tee algusesse ehitatakse Transpordiameti nõuetele vastav ristumiskoht ja kohe peale seda silmus kujuline tagasipööramise koht.

Rekonstrueeritavate teede (mulle) töödeldakse vähemalt 6 m muldeks. Laiemaks ja madalamaks töödeldud mulle tihendada, eriti tähelepanu pöörata laiendatud tee ääre osadele. Kõigil teedele (v.a Haava-Perametsa tee 80m) Teealuse kandva kihi ehitamiseks kasutatakse sorteeritud kruusa pos.4. Teealuse kandva kihi paksus 20 cm. Teekatendi kulumiskihiks kasutatakse purustatud kruusa pos. 6. Kulumiskatendi paksus 10 cm. Teed ehitatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud). Haava-Perametsa teel sügavas turbas 80m ulatuses teekatendi kulumiskihiks kasutatakse kruusa pos. 6. Kulumiskatendi paksus 10 cm. Teealuse kandva kihi ehitamiseks kasutatakse kruusa pos.4. Teealuse kandva kihi paksus 30 cm. Tee lõik ehitatakse geokomposiidile (Deklareeritud tõmbetugevus MD/CMD ≥50/50 kN, laiusega 5,0 m +geotekstiil 120g/m2). Teede teekatendi ehitusjärgne pealt laius on 4,5m.

Mahasõidukohtade, möödasõidukohtade ja tagasipööramisekohtade ehitusel juhinduda maaparandus rajatiste tüüpjoonistest 2019.a. Katend on analoogne teekatendiga antud kohas.

Võru maakond, Võru vald, Holsta, Hinsa, Halla, Kündja külad, riigitee riigitee 2 Tallinn-Tartu-Võru-Luhamaa km 265,318 ja Holsta vahtkonna tee, riigitee 25221 Hinsa - Vana-Saaluse km 0,991 ja Tsorona metsavahi tee, riigitee 25132 Rõuge-Vastseliina km 16,234 ja Halla tee, km 17,410 ja Jahimeeste tee, km 17,965 ja Tõlija-Katlapera tee, riigitee 25171 Vana-Saaluse - Kõo km 2,343 ja Viirapalo tee ristumiskohtade ehitus teostatakse OÜ Teelahendus poolt koostatud „Võru maakond, Võru vald, Holsta, Hinsa, Halla, Kündja külad, riigitee 2 Tallinn-Tartu-Võru-Luhamaa km 265,318 ja Holsta vahtkonna tee, riigitee 25221 Hinsa - Vana-Saaluse km 0,991 ja Tsorona metsavahi tee, riigitee 25132 Rõuge-Vastseliina km 16,234 ja Halla tee, km 17,410 ja Jahimeeste tee, km 17,965 ja Tõlija-Katlapera tee, riigitee 25171 Vana-Saaluse - Kõo km 2,343 ja Viirapalo tee ristumiskohtade rekonstrueerimise PÕHIPROJEKT Töö nr. PP-22-17“ alusel. Mahasõitude asukohad on järgmised:

* Holsta vahtkonna tee – riigiteelt nr 2 Tallinn-Tartu-Võru-Luhamaa km 265,318 paremale;
* Tsorona metsavahi tee – riigiteelt nr 25221 Hinsa - Vana-Saaluse km 0,991 vasakule;
* Halla tee – riigiteelt nr 25132 Rõuge-Vastseliina km 16,234 paremale;
* Jahimeeste tee – riigiteelt nr 25132 Rõuge-Vastseliina km 17,410 vasakule;
* Tõlija-Katlapera tee – riigiteelt nr 25132 Rõuge-Vastseliina km 17,965 paremale;
* Viirapalo tee – riigiteelt nr 25171 Vana-Saaluse – Kõo km 2,343 paremale.

Holsta vahtkonna tee uus mahasõit ehitatakse riigitee nr 2 Tallinn-Tartu-Võru-Luhamaa km 265,318 olemasolevaga samale kohale riigiteega täisnurga all. Ristumiskoha ümbritsev maapind on liiva pinnastel, millel on ca 12 cm paksune huumuskiht. Olemasolevad kraavid ja truubid puuduvad.

Tsorona metsavahi tee uus mahasõit ehitatakse riigitee nr 25221 Hinsa - Vana-Saaluse km 0,991 olemasolevaga samale kohale riigiteega täisnurga all. Ristumiskoha ümbritsev maapind on liiva pinnastel, millel on ca 12 cm paksune huumuskiht. Teepeenrad on rohtunud. Olemasolevad kraavid ja truubid puuduvad.

Halla tee uus mahasõit ehitatakse riigitee nr 25132 Rõuge-Vastseliina km 16,234 olemasolevaga samale kohale riigiteega täisnurga all. Ristumiskoha ümbritsev maapind on saviliiva pinnastel, millel on ca 12 cm paksune huumuskiht. Teepeenrad on rohtunud. Piki põhiteed asuvad kohati olemasolevad külgkraavid/madalad nõvad. Olemasolevad truubid ristumiskoha piirkonnas puuduvad.

Jahimeeste tee uus mahasõit ehitatakse riigitee nr 25132 Rõuge-Vastseliina km 17,410 olemasolevaga samale kohale riigiteega täisnurga all. Ristumiskoha ümbritsev maapind on liiva pinnastel, millel on ca 14 cm paksune huumuskiht. Teepeenrad on rohtunud. Piki põhiteed asuvad kohati olemasolevad külgkraavid/madalad nõvad. Ristumiskoha all asub ol.ol.mahasõidu truup.

Tõlija-Katlapera tee uus mahasõit ehitatakse riigitee nr 25132 Rõuge-Vastseliina km 17,965 olemasolevaga samale kohale riigiteega täisnurga all. Ristumiskoha ümbritsev maapind on liiva

pinnastel, millel on ca 15 cm paksune huumuskiht. Teepeenrad on rohtunud. Piki põhiteed asuvad kohati olemasolevad külgkraavid/madalad nõvad. Olemasolevad truubid puuduvad.

Viirapalo tee uus mahasõit ehitatakse riigitee nr 25171 Vana-Saaluse – Kõo km 2,343 olemasolevaga samale kohale riigiteega täisnurga all. Ristumiskoha ümbritsev maapind on liiva

pinnastel, millel on ca 12 cm paksune huumuskiht. Teepeenrad on rohtunud. Olemasolevad kraavid ja truubid puuduvad.

Holsta vahtkonna ja Viirapalo mahasõiduteed rajatakse 18m ulatuses riigitee katte servast a/b kattega ning edasi ca 34m/35m kruuskattega. Tsorona metsavahi, Halla, Jahimeeste ja Tõlija-Katlapera mahasõiduteed rajatakse 33m/38m/36m/46m ulatuses riigitee katte servast kruuskattega. Olemasolevad terava nurga all ristumiskohad likvideeritakse. Mahasõidud likvideeritakse läbikaevamise teel. Taastada tuleb riigitee kõik elemendid, so tugipeenar, nõlvused, teekraav, eemaldada mahasõidu mulle, näha ette likvideeritava mahasõidu aluse maa-ala planeerimine ja haljastamine (kasvumuld+ muru).

Ristumiskoha pikikalle Holsta vahtkonna, Tsorona metsavahi ja Viirapalo teedel on 2,0%. Holsta vahtkonna, Tsorona metsavahi ja Viirapalo teedel on 2,0%. Halla teel on 3,0%. Jahimeeste ja Tõlija-Katlapera teedel on 1,5%. A/B kattega juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate, vertikaallahendus on kokku viidud riigiteel oleva vertikaallahendusega.

Juurdepääsuteede (Holsta vahtkonna ja Viirapalo) A/B kate rajatakse järgmine:

* Tihe asfaltbetoon AC 16 surf h=4cm
* Poorne asfaltbetoon AC 20 base h=5cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Aluspinnas – liiv

Juurdepääsuteede (Holsta vahtkonna, Tsorona metsavahi, Jahimeeste, Tõlija-Katlapera ja Viirapalo) kruuskate rajatakse järgmine:

* Purustatud kruus (positsioon nr 6) h=12cm
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (dreenivus minimaalselt 0,5m/ööp) h=min20cm
* Aluspinnas – liiv

Halla juurdepääsutee kruuskate rajatakse järgmine:

* Purustatud kruus (positsioon nr 6) h=12cm
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (dreenivus minimaalselt 0,5m/ööp) h=min30cm
* Aluspinnas – saviliiv

Tsorona metsavahi tee piirkonnas uued kraavid tuleb kaevata vastavalt plaanilahenduses näidatud ulatuses. Kraavipõhi tuleb kindlustada killustikuga koos tugevduskangaga h=15cm (Kraavide ja nõlvade kindlustamine, tüüp II).

Halla tee ja Tõlija-Katlapera tee piirkonnas olemasolevad kraavid tuleb puhastada ja uued kraavid tuleb kaevata vastavalt plaanilahenduses näidatud ulatuses.

Jahimeeste tee ristumiskoha alla on ettenähtud rajada uus Ø400mm plasttruup. Olemasolev Ø300mm plasttruup on ette nähtud likvideerida. Olemasolevad kraavid tuleb puhastada ja uued kraavid tuleb kaevata vastavalt plaanilahenduses näidatud ulatuses.

Teede ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk) ning tee algusesse liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**

Töö tehniliseks aluseks on **Maatervendus OÜ** poolt koostatud „Halla teede ehitus-rekonstrueerimisprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt